Velkommen til samtalekraft

Dette er et forslag til en velkomst. Du bestemmer selv, hvor meget du vil bruge eller skrive om.

I bunden af dokumentet kan du se vores forslag til en personaliseret udgave, men måske du har bedre bud ☺

XXX bibliotek har glædet sig til at kunne byde velkommen her til Samtalekraft

Kulturkaravanen er jo den store kultursatsning fra den regionale kulturaftale, som frem til 2020 bringer kulturoplevelser ud til de nordjyske borgere.

I denne første runde er De Nordjyske Biblioteker en af kulturaktørerne, som bl.a. står bag arrangementet i dag.

Det er derfor en stor fornøjelse for os at I er mødt frem og er med til at fejre kulturen og hylde hverdagens små og store meningsfortættede glimt. Det handler kort sagt om at genfortrylle hverdagen.

Med karavanearrangementet vil vi gerne sætte folk i det lokalområde, vi besøger, i gang med at tale med hinanden om deres hverdag: hvad er de glade for i deres lokalområde, hvad fungerer godt, hvad har værdi i hverdagen der hjemme, hvordan kunne man få mere af det man er glad for i sit lokalområde og der hjemme?

Formålet er at kaste lys på det, der fungerer godt og som man er glad for og stolt over – og så finde sammen om at skabe mere af det eller noget helt andet, der dukker op i samtalerne.

Bibliotekerne står bag seks arrangementer, som er målrettet alle aldersgrupper og målgrupper.

Det er jo bibliotekernes styrke at vi er et fælles og neutralt rum i det lokale med masser af gode og gratis tilbud.

Kulturkaravanen giver os mulighed for som bibliotek at komme ud over stepperne og vise nogle af vores kernetilbud til alle nordjyder.

Der sker rigtig meget på biblioteket og i XXX disse dage – så kom forbi og vær med til Kulturkaravanen – Hverdagsglimt.

Forslag til uddybning:

• Vores lokale bibliotek som en del af det gode hverdagsliv… hvordan ser du det? Fra din chef/medarbejderstol

• Historier om bygningen, fokus på biblioteket som grundpille i lokalsamfundet (foreningerne er måske ikke vant til at komme på biblioteket)

• Eksempler på arrangementer eller bibliotekstilbud, som henvender sig til målgruppen (de deltagende foreninger)

• Eksempler på de ting, der sker ekstraordinært på biblioteket under Kulturkaravanen, fx muligheden for at tage børn med på biblioteket og prøve ”Godnat sagde katten” installationen

• Forpligte biblioteket på at tage inputs fra aftenen med videre i andre sammenhæng. Altså at det Jenni/ Verner samler op, vil vi som bibliotek tage med og bruge som inspirationNormal